नई दिल्‍ली (एजेंसी)। पूर्व पीएम अटल बिहारी वाजपेयी ने आज गुरुवार को शाम 5 बजकर 5 मिनट दिल्‍ली एम्‍स में आखिरी सांस ली, वो 93 साल के थे। लंबे समय से बीमार चल रहे वाजपेयी को सांस लेने में तकलीफ के साथ साथ यूरीन और किडनी में संक्रमण होने के कारण 11 जून को एम्स में भर्ती किया गया था। एम्स की रिपोर्ट के मुताबिक, बुधवार सुबह वाजपेयी को सांस लेने में तकलीफ हुई थी। इसके बाद उन्हें जरूरी दवाइयां दी गई थीं और लाइफ सपोर्ट सिस्टम पर रखा गया। भाजपा के संस्थापकों में शामिल वाजपेयी 3 बार देश के प्रधानमंत्री रहे। वह पहले ऐसे गैर-कांग्रेसी प्रधानमंत्री रहे, जिन्होंने अपना कार्यकाल पूरा किया। उन्हें देश के सर्वोच्च नागरिक सम्मान भारत रत्न से सम्मानित किया गया।